《东坡作戒杀诗贻陈季常季常自后不复杀岐亭之》
明代·王衡

人饥慕粱肉，肉厌思茗汁。
径寸神明仓，蛲蛔争暖湿。
珍味纵可穷，饥饱要自得。
于我实腐余，于彼捐所急。
曲曲方塘边，扰扰牧鸡鸭。
时哉谨栖止，柳花作茵幂。
怜汝巢卵倾，忍使羽毛赤。
每来待曲宴，倒瓮浮大白。
渐为腰缓带，或遣头穿帻。
釜熟薪且劳，瓶饱汤已泣。
少损郇公厨，鼎笾未为缺。
淡然天人粮，请以羞主客。
一枕茶寮清，时时共来集。¤

作者简介：（1561—1609）明苏州府太仓人，字辰玉，号缑山。王锡爵子。自幼才华横溢，读书五行俱下。万历十六年举顺天乡试第一，万历二十九年会试成进士，廷试第二。授编修。奉使江南，因请终养归。诗文俱称名家，有《缑山集》及杂剧《郁轮袍》等。